
Terítéken a Horror: A Posztmodern Irodalomtól az Áldokumentumfilmekig

Jelen kutatás célja, annak a feltételezésnek a bebizonyítása, hogy az áldokumentum horrorfilm műfaj a posztmodern irodalomból gyökerezik további célkitűzése pedig az, hogy igazolja azon állítást, hogy a két terület között a metafikciós eszközök alkalmazása a legjelentősebb kapcsolat.
Első lépésként a posztmodernizmus jelenkori teóriáit alapul véve a tanulmány bemutatja a posztmodern irodalom jellegzetességeit. Ezt követően egy, az áldokumentum horrorfilm műfaj mérföldkövének számító mű, az Ideglelés (1999) valamint az azt követő áldokumentum horrorok a Parajelenségek (2009) és a Halálhegy: A Dyatlov-rejtély (2013) című filmek bemutatása következik. Következő lépésként az áldokumentum horrorfilmek és a posztmodern irodalom közös jellemzőinek bemutatása kerül sorra. Végül, John Barth Bolyongás az Elvarázsolt Kastélyban (1968) című novellájának és az áldokumentum horrorfilmek közös jegyeinek bemutatása következik, mely során különös figyelmet kap a metafikció használata. Az összehasonlító elemzés Barker és Galasinski (2001) diskurzus elemzés elmélete alapján készült.
A kutatás eredményei felfedték, hogy a tárgyalt áldokumentum horrorfilmek és a posztmodern irodalom között számos hasonlóság van valamint az áldokumentum horrorfilmek továbbá a metafikció között fellelhető egy közvetlen kapcsolat.
A kutatás eredményei hozzájárulnak az áldokumentum horrorfilmek megértéséhez valamint a posztmodern szövegek értelmezését is új fénybe helyezik. Továbbá a jövőben segítséget jelenthetnek azon diákok számára, akik szeretnék megérteni a posztmodernizmus esztétikai eszközeinek működését.



